Suomalainen rikosromaani Portugalista « Pala Suklaata
22. November 2017 By suklaasyomari in Allgemein, kirjallisuus, kulttuuri Tags: Anu Patrakka, dekkari, Huomenna sinä kuolet, rikoskirjallisuus	Leave a comment
Harvoin koukkuunnun kirjaan heti ensimmäisestä kappaleesta lähtien, mutta Anu Patrakan rikosromaani Huomenna sinä kuolet (Myllylahti, 2017) herätti välittömästi hersyvällä kielellään lukemisen ilon.
Kiinnostuksen pohjana oli myös kirjoittajan tausta, josta löydän yhteneväisyyksiä omaani. Patrakka downshiftaa pohjois-Portugalin maaseudulla, minä puuhastelen keskemmällä Eurooppaa, elämme romaanisen kielen todellisuutta, monikulttuurisessa parisuhteessa ja kirjallisin aktiviteetein. Ehkä vielä ei voi puhua buumista, mutta ulkosuomalaiset kirjoittavat ahkerasti,dekkareita, lastenkirjoja, romaaneja ja muitakin kirjoja.
Pohjoismaisten dekkareiden synkkä ja väkivaltainen nordic noir -maailma ei yllä Portugalin maaseudulle, mutta pienessä kylässä on omat jännitteensä, jotka alkavat paljastua, kun suomalainen Johanna löytyy kotinsa läheltä kuolleena. Suomalaisuus on kirjassa lähinnä mausteena, pohjoisena henkäyksenä.
Patrakan romaanin päähenkilö on rikosetsivä Rui Santos. Mies on sympaattinen, komea, pyöräilevä, naissuhteissa kömpelö ja rakastaa portviiniä. Mietin miksi Patrakka on kirjoittanut miehen näkökulmasta. Se tuntuu kuitenkin toimivan, sillä huomaan ajattelevani, että lukisin mielelläni etsivän edesottamuksista vastakin.
Romaani lähestyy jossain määrin cozy crime fictionia; väkivallalla ei mässäillä ylenpalttisesti ja tapahtumien näyttämönä on pieni eristynyt yhteisö. Tosin rikosta ei tutki harrastelija, vaan ammattilainen. Kieli on värikästä, hauskaakin ja kuvailu herkullista, se vie mukanaan Portugalin maaseudulle, mutta välillä siitä muodostuu tekstin kompastuskivi; eteneminen takertuu kiemuroihin. Cozy crime -romaaneille tyypillistä on myös se, että etsivä on fiksumpi kuin lukija. Leppoisuuden keskelle olisin ehkä kaivannut murhakuvion jännitteen tiivistymistä. Selvästikin pidän viihdekirjallisuuden suuntaan menevistä dekkareista, vaikkakaan en pidä murhia viihteenä. Yöpöydälläni on neljä rikosromaania, joita olen lukenut samanaikaisesti. Neljän naisen tuotokset, neljä hyvin erilaista tapaa kirjoittaa murhista ja etsivän työstä. Donna Leon, Sue Grafton ja Leena Lehtolainen ovat pitkän uran kulkijoita rikoskirjailijoina. Anu Patrakka on alkumeterillä. Sarja on jo ilmeisesti syntymässä, sillä uusi Rui Santos -kirja on tuloillaan.
(Täällä lisää Anu Patrakasta: http://myllylahti.fi/kirjailijat/manufacturers/patrakka-anu Ja Anun blogi taas löytyy täältä: http://normaali-irtiotto.blogspot.fi/ )
Kiitokset kustantamolle mahdollisuudesta lukea kirja!
En resumen: Tengo en mi mesa un libro detective finlandés de Portugal. Y cómo es eso? La escritora finlandesa vive en el norte de Portugal y escribió de un asesinato en un pueblo chiquitillo en el campo. Y de dónde es la victima? Que lean el libro. En finlandés.
Kurzgesagt: Ich habe ein Krimi finlandés aus Portugal auf meinem Schreibtisch. Wie ist das möglich? Die finnische Schriftstellerin wohnt in Portugal und hat über einen Mord in einem kleinen Dorf geschrieben. Und woher ist der Opfer? Sie müssen das Buch lesen. Auf Finnisch.
« Testissä sveitsiläinen juttu: tryffelifondue
Jauhomatobrownie ja muut terveysherkut »
Kirppari Zürichin Kalliossa – Tampereen malliin
Kohtaamisia Liechtensteinin rinteillä – ja saako nainen maksaa laskun?
Jaakko Helve on Trooppiselle toipilaalle alppi…
Aldo on Trooppiselle toipilaalle alppi…
4ldo on Zürich, rottien ja köyhien…
4ldo on Kirppari Zürichin Kalliossa…
suklaasyomari on Kohtaamisia Liechtensteinin ri…
This is so close to perfect! . . . . #toggenburg #thurtalerstofel #sagenweg #alpsellamatt #winterwandern #winterinswitzerland🇨🇭
Finally got to see these peaks! . . . More pictures: palasuklaata.com . #toggenburg #churfirsten #sagenweg #winterwandern #winterinthealps #alpsellamatt #snowpeaks
Oh, there's a moon in the sky . . . . #moon #swissalps🇨🇭
Wish I'd had a real camera with me. One of the best views of the Alps you can find in Zürich. . . . . #zürichoberland #zuerichinwinter #alps #sunnyday #winterinswitzerland
Good morning! . . . . #zuerich #morning #uetliberg #hellozürich
. . . . . #winterart #winterinswitzerland🇨🇭 #frozennature #zuerichinwinter